
Ez a munka egy órai feladatból indult ki, ahol arra voltunk késztetve, hogy megismerjük több féle szempontból azt a helyet, ahol élünk vagy azt az útvonalat, amin sokszor járunk. Fedezzük fel a lényeget, ne hagyjuk figyelmünket elsiklani a látszólag jelentéktelen részletek fölött és ne váljunk a napi rutin áldozatává. Mintha kutatók lennénk, úgy kell hozzá állni, majd a dokumentumokból a saját világunkat létrehozni, ami vagy egy kitalált hely, vagy egy utazás, amiben elmélyülhetünk.
Én egy útszakaszt választottam, amit majdnem minden hétvégén megteszek Nyíregyháza és Alsózsolca között. A két város különbözőségeit mutatom be ebben a munkában. Azokat a hatásokat igyekszem vizuálisan feldolgozni, amik engem érnek közvetlenül.
Különbség van a növényzetben, állatvilágban, a város szerkezetében és azokon a felületeken, amikkel érintkezem az út során. Mindezeket próbáltam összehasonlítani és megmutatni egy installációban.
 



